Kultura Maribor

Kadonnut Manner
2025-04-07 20:00 - 22:00 (Europe/Paris) | Maribor center / Atrij
Finski akustični kitarist Kadonnut Manner (“Izgubljena celina”), solo inštrumentalni fingerpicking projekt Laurija Mannerja iz Rovaniemija, bo med marcem in majem 2025 na turneji po Srednji in Vzhodni Evropi, na kateri se bo ustavil tudi v Vetrinjcu.
Njegova glasba brez besed pripoveduje zgodbe, raziskuje zgodovino in nove možnosti bluesa ter roots glasbe, navdušuje s hipnotičnimi ritmi, zapomnljivimi melodijami in surovim, kinematografskim zvokom, ki v poslušalcu zbudi žive slike. Vplive črpa iz ameriške primitivne kitare Johna Faheyja, country bluesa Skipa Jamesa in Mississippija Johna Hurta ter finske ljudske glasbe. S prepletanjem različnih tradicij in odprtih uglaševanj ustvarja potovanje v neznane svetove – vse le z eno akustično kitaro s kovinskimi strunami.
Vstop je prost, prispevki dobrodošli.

Povezava do originalnega članka

Strokovni ogled EKO kmetije z degustacijo
2025-04-06 17:00 | Planica 6, 2313 Fram
Doživite ekološki raj v srcu narave!
Kmetija pri Baronu vas vabi na edinstveno doživetje, kjer boste uživali v degustaciji ekoloških izdelkov, si ogledali kmetijo in ekološke vrtnine ter spoznali načela permakulturnega kmetovanja. Vaši najmlajši se bodo še posebej razveselili pisane živalske druščine, ki jih čaka na kmetiji.
Termin:Nedelja, 6. in 13. april, ob 17.00Cena: 15 EUR na oseboOtroci do 12. leta brezplačno
Rezervacije:T: 051 317 104M: info@pribaronu.si
Povezava do originalnega članka

7/20 | Najboljših 20 iz 20
2025-04-05 19:00 - 2025-04-06 21:00 | Maribor center / Atrij
KUD Coda je v 20 letih zaznamovalo marsikaj, a nič kaj tako kot glasba. Zato pripravljamo poseben jubilejni koncert, na katerem se bomo prek glasbe sprehodili čez zadnjih 20 let.
Med najboljših 20 iz 20 smo umestili šlagerje in izvajalce, ki skoraj nobeno leto ne manjkajo na seznamu želja naših učencev, pa tudi legendarne izvedbe iz projektov Get back, Star, uštimaj se, Urbani superheroji in Kakovost iz Slovenije. Se jih ne spomnite? Ni panike! Naša glasba vas bo spomnila nanje, s katero odpiramo sezono koncertov na prostem v Vetrinjcu.
Preteklosti pa se je najlepše spominjati s tistimi, ki so jo soustvarjali, zato bomo na odru pozdravili tudi nekaj nekdanjih učencev in mentorjev. Enkrat Codovec, vedno Codovec!

Povezava do originalnega članka

zOPERNI KABARET
2025-04-05 19:00 | Okolica / Mariborska cesta 26, 2352 Selnica ob Dravi
zOPERNI KABARET združuje najlepše iz sveta operne glasbe in humorja.
zOPERNI KABARET združuje najlepše iz sveta operne glasbe in humorja. Vrhunski operni pevci s šarmom in virtuoznostjo interpretirajo najlepše operne arije. Konferansje Jaki Jurgec, ki je tudi avtor zOPERNEGA KABARETA pa vas popelje po zgodovini opere z duhovitimi dialogi in točkami, ki do srca nasmejijo publiko.
Ste vedeli, zakaj se sopranistke upevajo na balkonu? Ali pa, zakaj so operni kostumi večji kot vaša hiša? Vse to in še veliko več o operi in njenih ustvarjalcih boste izvedeli v tem kabaretu, ki upamo, da bo bolj Operni kot Zoperni.
Program je sproščen, a obenem sofisticiran – kot nalašč za širšo publiko, ki želi kakovosten, zabaven in kulturen večer.
Nastopajo:

SABINA CVILAK – sopran,
MARTIN SUŠNIK – tenor,
JAKI JURGEC – konferansje, bariton,
SOFIA TICCHI – klavir

Povezava do originalnega članka

Dan za spremembe: Skupnostno kvačkanje brez meja
2025-04-05 10:30 | PEKARNA MAGDALENSKE MREŽE
5. 4. 2025 med 10.30 in 15.00, Pekarna Magdalenske mreže
Dan za spremembe: Skupnostno kvačkanje brez meja
V soboto, 5. 4. 2024, med 10.30 in 15.00 s Slovensko filantropijo vabimo na skupnostno medgeneracijsko kvačkanje s skupino No-Border Craft, ki bo potekalo v okviru aktivnosti Dneva za spremembe.

Kvačkalo se bo z iglami in s prsti, zato ne potrebujete predznanja. Vmes se bo pogovarjalo v različnih jezikih in tudi kaj prigriznilo. Prirejen bo tudi bazar No-Border Craft, kjer boste lahko kupile_i kvačkane izdelke skupine.

Vabljene_i vse_i, tudi otroci!

No-Border Craft je samoorganizirana skupina prosilk za azil, migrantk s statusom begunke in aktivistk, ki »skupnostno kvačkajo in se družijo brez meja«. Cilj skupine je gradnja socialne mreže med lokalnimi prebivalkami in migrantkami ter prizadevanje za krepitev moči in uveljavljanje znanj, izkušenj in poguma migrantskih žensk.

Povezava do originalnega članka

ARTish v Mariboru #5
2025-04-05 10:00 - 18:00 | Maribor center / Vojašniški trg 2, 2000 Maribor
Prodajno razstavni sejem slovenski (in tujih) razstavljalcev, oblikovalcev in rokodelcev
Ustvarjalni market ARTish s prodajno razstavo avtorskih del slovenskih (in tujih) ustvarjalcev se vrača v Maribor.
SODELUJOČI: Hvala za rože / Eva Prepeva / TN GLASS ART / Stories of Silver / LoNu_Design / Kos Urške / LARIN center za ustvarjanje, umetnost in rast / Vanesa Erjavec / Unikatni nakit Ana Bučar / Emina Baričević / Corkart / Crystal Avenue / Auguštin Simona, Društo ljubiteljev mozaika / Petra Jelenc StoneArt / Kyushe / Pletenine Divine / Norami / Lela Valerija Erjavec / Ko kamenčki govorijo / Ninarozina / Patsy
Tekom dneva bodo potekale tudi delavnice za obiskovalce. ARTish v Minoritski cerkvi v Mariboru je čudovita kombinacija umetnosti, ustvarjalnosti in čudovita kombinacija umetnosti, ustvarjalnosti in edinstvenega ambienta.
Sama cerkev s svojo zgodovinsko arhitekturo in vzdušjem doda prav poseben čar razstavam in dogodkom.
Umetniški sejem, kot je ARTish, tam dobi še globljo noto – mešanica sodobnega ustvarjanja in zgodovinske dediščine je res nekaj posebnega.

Povezava do originalnega članka

Razstava stripov: Superjunaki in drugi
2025-04-05 10:00 - 11:00 | Kulturni inkubator
DAN ZA SPREMEMBE 2025
SUPERJUNAKI IN DRUGI
Razstava stripov Jakoba Klemenčiča narejenih po kratki prozi Toma Podstenška
Sobota, 5. april 2025 // 10.00-11.00 // Kulturni inkubator
Literarni program MKC Črka Mladinskega kulturnega centra Maribor pripravlja ob Dnevu za spremembe v Kulturnem inkubatorju na Koroški cesti 18 v Mariboru razstavo izbranih stripov iz avtorskega albuma Superjunaki in drugi (Stripburger, Zbirka Republika Strip #39, 2025) avtorja Jakoba Klemenčiča.
Superjunaki in drugi je zbirka kratkih zgodb, ki so sprva nastale v literarni obliki, nato pa zaživele še v stripu. Ustvarila sta jih dva mojstrska pripovedovalca, pisatelj Tomo Podstenšek ter stripar Jakob Klemenčič, ki je nekaj njegovih kratkih zgodb prevedel v stripovski jezik. V njih bodo uživali tako stripovski navdušenci kot tisti, ki imajo radi kakovostno literaturo in cenijo dobre zgodbe.

Premišljeno zgrajene pripovedi se namreč razvijajo z ravno pravšnjim tempom, da bralstvo vse do konca držijo v napetosti. V njih ni nič odvečnega, nič, kar bi zmotilo njihov pripovedni lok, hkrati pa se v njih vedno zgodi kaj nepričakovanega, zaradi česar je branje še večji užitek. Liki, postavljeni v središče vsake od zgodb, s pomočjo stripa pred našimi očmi oživijo v še bolj otipljivi obliki, prav tako pa stripovske interpretacije, ki jih odlikujejo raznoliki adaptacijski pristopi in samosvoj avtorski likovni slog, dodobra podkrepijo tudi nekoliko temačno in groteskno atmosfero, ki prežema dogajanje.
V razstavišču Kulturnega inkubatorja bodo razstavljene štiri izbrane zgodbe iz albuma in sicer zgodbe Stikalo, Hiša na hribu, Superjunaki ter O možu, ob tem pa bodo razstavljeni tudi posamezni izbrani kadri ter povečani prizori po izboru avtorja Jakoba Klemenčiča. Otvoritev razstave bo potekala v soboto, 5. aprila 2025, ko bo med 10. in 11. uro organizirano tudi podpisovanje albuma Superjunaki in drugi. Sočasno vabimo tudi na redni mesečni dogodek Kulturnega inkubatorja, stripovski sejem Striparne Oblaček, ki bo prav tako potekal v Kulturnem inkubatorju.
PREDSTAVITEV AVTORJEV
Tomo Podstenšek (1981) je pronicljiv opazovalec sveta, ki rad secira družbene anomalije in zapletene človeške karakterje, še raje pa o njih piše. Do sedaj je objavil že osem romanov in štiri zbirke kratkih zgodb. Njegovi romani so bili večkrat nominirani za nagrado kresnik, zbirka zgodb Ribji krik pa je bila nominirana za najboljšo kratkoprozno knjigo leta.
Jakob Klemenčič (1968) je likovni multipraktik, za katerim je tudi precejšnja stripovska kilometraža. S stripom se ukvarja od mladih let: prek srednješolskega časopisa in mladinskega tiska ga je pot vodila do sodelovanja pri ustanovitvi stripovske revije Stripburger, kjer je nekaj časa sodeloval kot član uredništva. V stripu so zanj najbolj značilne kratke zgodbe, ki jih je poleg Stripburgerja objavljal v mnogih slovenskih in tujih revijalnih in knjižnih stripovskih antologijah, nekaj pa tudi v obliki samozaloženih brošuric malega formata, t. i. »mini-comics«. Poleg stripa se ukvarja tudi z ilustracijo (periodika, knjige, muzejske razstave), slikarstvom in grafiko.

Dodatne informacije o dogodku: petra.kolmancic@mkc.si
Organizacija: Mladinski kulturni center Maribor – literarni program MKC Črka in Kulturni inkubator v sodelovanju s Stripburger/Forum Ljubljana. Dogodek je podprla Mestna občina Maribor ter spada v sklop literarnih prireditev, ki jih sofinancira Javna agencija za knjigo RS.

Povezava do originalnega članka

Zvezdica Zaspanka 3+
2025-04-05 10:00, 2025-04-04 17:00 | Velika dvorana
Frane Milčinski / 45 min

Zvezdica Zaspanka Franeta Milčinskega – Ježka je prva slovenska radijska igra za otroke in zagotovo ena najuspešnejših slovenskih pravljic. Zgodba, ujeta med nebo in zemljo, nam sporoča, da lahko nekatere lastnosti, četudi na prvi pogled morda niso najboljše, vodijo do izjemnih doživetij. Zvezdica Zaspanka je mlada zvezda, ki nenehno zamuja na delo, ob tem pa je še malce prevzetna … Kar na glas sanjari, da je svetlejša od same zvezde
Severnice. Za kazen jo boter Mesec pošlje na Zemljo, kjer Zaspanka spozna, da stvari na svetu niso zastonj, a tiste najpomembnejše ne stanejo niti solda.

Nakup kart

Povezava do originalnega članka

Komedija PIVO
2025-04-04 20:00 | Maribor center / Narodni dom Maribor
Komedija v Narodnem domu

Pivo – Skoraj komedija

Komedija o očetu in sinu, ki ju spremljamo skozi šest desetletij skupnega življenja, od otroštva do starosti. S polno mero humorja in topline nas vodi skozi prve ljubezni, poroke, ločitve, šport, kulturo ter medgeneracijske odnose. Vedno ob kozarcu piva in življenjskih izzivih, ki jih mnogi poznamo.
V vlogah Gojmir Lešnjak – Gojc in Jaša Jamnik, pod režijo Sama M. Strelca. Avtor Miro Gavran je priznani hrvaški dramatik z več kot 400 gledališkimi uprizoritvami po vsem svetu.

Igrata: Gojmir Lešnjak Gojc in Jaša JamnikAvtor: Miro GavranPrevod, režija in scenografija: Samo M. StrelecKostumografija: Bjanka Adžić UrsulovProdukcija: Smejmo seOrganizator: Narodni dom Maribor

Povezava do originalnega članka

Komedija Ženske brez filtra
2025-04-04 19:00 | Okolica / Mariborska cesta 26, 2352 Selnica ob Dravi
Z iskrenostjo in humorjem obravnavajo različne faze življenja: odnose z moškimi, staranje, starševstvo, spolnost in iskanje lastnih strasti
Z iskrenostjo in humorjem obravnavajo različne faze življenja: odnose z moškimi, staranje, starševstvo, spolnost in iskanje lastnih strasti Vsaka od teh 5 žensk prinaša svojo zgodbo in izkušnje, vse pa združuje nefiltriran pogled na današnji svet, ki je pogosto prekrit s filtri.
Na odru vas bo teh 5 žensk s vpogledom v svoje življenje in razmišljanje zagotovo nasmejalo do solz, filtre pa bodo prihranile za Instagram.

Igrajo: Lucija Vrankar, Nuška Drašček, Tanja Kocman, Tina Gorenjak, Desa Muck
Scenarij: Tina Gorenjak in Tanja Kocman
Režija: Ranko Babić

Povezava do originalnega članka

Predavanje: Meditacija
2025-04-04 19:00 - 21:00 | Kulturni inkubator
JAVNO PREDAVANJE S PETROM MAJORJEM
MEDITACIJA
Petek, 4. april 2025 // 19.00 // Kulturni inkubator
V petek, 4. aprila 2025, bo v Kulturnem inkubatorju ob 19. uri potekalo javno predavanje s Petrom Majorjem, učencem Lame Oleta Nydahla.
Budizem Diamantne poti združuje ljudi, ki budistično prakso vključujejo v svoje vsakdanje življenje. Na Zahod ga je v sedemdesetih letih s svojo ženo Hanno prinesel na Danskem rojeni zahodni budistični mojster lama Ole Nydahl. Danes je po celem svetu okoli 700 budističnih centrov Diamantne poti. Vse meditacijske metode, ki se jih lahko naučite v teh centrih, so tradicionalni budistični nauki, predstavljeni v sodobnem, zahodnem okviru in v jezikih, ki jih tu živeči ljudje razumejo.

Povezava do originalnega članka

Sharat & friends v Vetrinjcu
2025-04-03 21:00 - 23:00 | Maribor center / Vetrinjc – BarCoda
Indijska klasična glasba v sodobni preobleki
Koncert vrhunske fuzije indijske klasične glasbe in sodobnih zvokov.
Sharat Chandra Srivastava – violinaIgor Bezget – kitaraBorut Žerdoner – tablaTadej Kampl – basLovro Bone – bobni
Sharat Chandra Srivastava nadaljuje bogato glasbeno dediščino svoje družine in tradicijo Guru-Shishya Parampara, ki jo je prejel od svojega dedka in učitelja, Pandita Joi Srivastave iz Senia Gharane. Kot dolgoletni član dveh največjih indijskih skupin, Mrigya in Parikrama, je Sharat raziskoval različne glasbene žanre in tradicije, kar ga je pripeljalo do ustanovitve Sharat & Friends – zasedbe, ki združuje mojstre glasbe z različnih koncev sveta in prepleta indijsko klasično glasbo z jazzom, fusionom in sodobnimi zvoki.

Povezava do originalnega članka

Dan za spremembe: MKC x Free Shop
2025-04-03 14:00 - 2025-04-05 14:00 | Kulturni inkubator
DAN ZA SPREMEMBE 2025
MKC x FREE SHOP
Četrtek, 3. april 2025 – sobota, 5. april 2025 // Kulturni inkubator
Pod okriljem Slovenske filantropije se MKC Maribor tudi letos vključuje v vseslovensko akcijo Dan za spremembe. Tokratni slogan nas nagovarja, da NAJ TVOJA VOLJA SPREMINJA VESOLJA, s čimer želimo poudariti kako vsako majhno dobro delo lahko malenkostno spremeni vesolje.

MKC Maribor tako vabi na prostovoljsko akcijo, »MKC x Free Shop: Dan za spremembe 2025«, ki bo letos trajala kar 3 dni! Skupaj jo bomo izvedli zaposleni, prostovoljci in mimoidoči zainteresirani v dobrem vzdušju v četrtek, 3. aprila in petek, 4. aprila med 14:00 in 18:00, ter v soboto, 5. aprila med 9:00 in 13:00 v Kulturnem inkubatorju na Koroški cesti 18. Dan za spremembe bomo izvedli v sodelovanju z našo brezplačno trgovino »Iz roke v roko«, ki bo 3. in 4. aprila odprta tudi popoldne, med 14:00 in 18:00, v soboto pa po ustaljenem urniku, med 9:00 in 14:00.
Letos bomo ustvarjalni in okolju prijazni – skupaj bomo dali oblačilom novo življenje! V prostorih Kulturnega inkubatorja na Koroški cesti 18 bomo skupaj prenovili in popestrili dolgočasna, stara oblačila in jih oživili s preprostimi tehnikami tiskanja in preurejanja. Iz obrabljenih oblačil bomo izdelovali tudi preproste uporabne izdelke S popoldanskim delovnim časom brezplačne trgovine pa želimo omogočiti obisk tistim, ki jim dopoldanski termin ob sobotah ne ustreza. Z dogodkom želimo spodbuditi k večji odgovornosti do našega okolja. S preprosto prenovo oblačil lahko zmanjšamo potrebo po novih, pogosto okolju škodljivih izdelkih, ter prispevamo k zmanjšanju tekstilnih odpadkov.
Letošnji Dan za spremembe bomo izkoristili tudi za otvoritev sobe za druženje s ping pong turnirjem (zmagovalca čaka vrečka presenečenja) ter razstavo izbranih stripov iz avtorskega albuma Superjunaki in drugi avtorja Jakoba Klemenčiča.
Zato vljudno vabljeni, da se nam pridružite! Vabimo, da zraven prineseš svoja stara oblačila, ki jih želiš prenoviti ali popestriti. Za prigrizke in material bo poskrbljeno – več informacij in prijave na: katarina.kocbek@mkc.si.

Povezava do originalnega članka

Trio Anthology
2025-04-02 19:30 | Dvorana Union, Maribor
Cena vstopnice: 19,00 – 11,00 EUR

19 EUR; 11 EUR (upokojenci in invalidi), 5 EUR (študenti, dijaki)
Družinska vstopnica: 17 EUR (odrasli), 5 EUR (otrok)

Programska knjižica 2024/2025
Nino Rota: Trio za klarinet, violončelo in klavir
***
Marc-Anthony Turnage: Sprevod za Chrisa
Ludwig van Beethoven: Trio za klarinet, violončelo in klavir v Es-duru, op. 38

Trije kongenialni inštrumentalisti, Daniel Ottensamer, prvi klarinetist Dunajskih filharmonikov in eden najbolj iskanih virtuozov na klarinetu, violončelist Berlinskih filharmonikov Stephan Koncz in pianist Christopher Traxler, sestavljajo Trio Anthology, znotraj katerega gradijo obsežen in edinstven projekt, ki se osredotoča na snemanja in razvija repertoar za ta nevsakdanji instrumentalni sestav. Zaprtje koncertnih prizorišč med epidemijo je te tri Dunajčane primoralo, da so si vzeli predah med nastopi na svetovnih koncertnih odrih in namesto tega preživeli veliko časa skupaj. Izkazalo se je, da so imeli srečo v nesreči, saj so pri tem prišli do novih spoznanj, odkrili pozabljeno glasbeno literaturo in ustvarjali novo. In iz tega se rojeva nova obsežna antologija.
V Mariboru bodo zaigrali edini klavirski trio francoskega skladatelja Gabriela Fauréja, v katerem bo violino zamenjal klarinet. Domnevno naj bi bil Debussyjev sodobnik ob pisanju te skladbe že skoraj povsem gluh, česar pa ob poslušanju čudovitih melodij ne zaznamo. Nino Rota, ki se ga pogosto omenja kot izključno filmskega skladatelja, se je v resnici preizkusil v mnogih žanrih, tudi v komorni glasbi, in je celo napisal skladbo za pričujočo zasedbo. Trio je rezultat njegovega zadnjega ustvarjalnega obdobja in vsebuje prepoznavne značilnosti Rotovih zrelih del. Angleški sodobni skladatelj Marc-Anthony Turnage je skladbo Sprevod za Chrisa, prav tako izvirno napisano za klarinet, violončelo in klavir, posvetil spominu na svojega preminulega prijatelja violončelista. Potrtost je izrazil s pomočjo počasnega kromatičnega gibanja, ki vzbuja umirjen, celo srhljiv občutek. Pri nas manj znane kompozicije Turnagea so razpete med modernizmom in tradicijo ter z edinstveno mešanico jazzovskih in klasičnih slogov navdušujejo občinstvo najrazličnejših okusov. Koncert bo sklenil Beethovnov trio, ki ga je skladatelj priredil iz svojega Septeta v Es-duru, in je verjetno že v izhodišču predvidel, da part violine lahko prevzame tudi klarinet.

Povezava do originalnega članka

Izdelava 3D figuric
2025-04-02 18:00 - 22:00 | Kulturni inkubator
BREZPLAČNE DELAVNICE
IZDELAVA 3D FIGURIC
Odkrijte neomejene možnosti 3D printerjev
Sreda, 2. april 2025 // 18:00-22:00 // Kulturni inkubator
Vabimo na delavnico izdelave 3D figuric, ki bo potekala v Kulturnem inkubatorju (Koroška cesta 18, Maribor) v sredo, 2. aprila 2025, med 18. in 22. uro. Namenjena je ustvarjalnim osebam, ki se želijo potopiti v umetnost barvanja in 3D tiska
predvidene aktivnosti:

barvanje miniatur, ki si jih lahko brezplačno izberete na dogodku;

spoznavanje različnih tehnik za 3D tisk, kot sta FDM in DLP;
učenje priprave plastične figure za barvanje, uporabo osnovnega spreja in učenje tehnike zenitnega senčenja;
podporo pri pravilni rabi čopiča.

Vse potrebščine bodo udeleženci dobili na delavnici, potrebujejo le dobro voljo. Obstaja možnost, da se popackate z barvo, zato oblecite primerna oblačila. Vaša ustvarjalnost ne bo omejena – pobarvanim junakom boste na koncu dodelili edinstvene karakteristike, jih postavili v svet igre Mordheim in se pomerili z drugimi udeleženci. Delavnico bomo zaključili z razstavo, kjer boste predstavili svoje stvaritve. Vse miniature boste odnesli domov – kot umetniške mojstrovine za razstavo ali za igranje namiznih iger.
VEČ INFORMACIJ IN PRIJAVE
Delavnica je brezplačna, so pa dobrodošle predhonde prijave, ki jih zbiramo po elektronski poši lina.valant.sicanovic@mkc.si.
Vabljena, vabljen.

Povezava do originalnega članka

Pegule
2025-04-01 20:00 - 21:30 | Maribor center / Narodni dom Maribor
Komedija
Elvira in Ugo sta reven zakonski par, ki zaradi deložacije ostane na cesti. Da v strašnem zimskem viharju ne bi zmrznila, se zatečeta v bogataško vilo, ki jo je lastnik, kot kaže, v paniki zapustil. Kot se spodobi za dva razsodna človeka v stiski, se najprej spreta na življenje in smrt, zatem pa nenadoma pozvoni pri vratih. Na Elviro in Uga se usuje ves kriminal in zločin tega sveta.
Komedija v tradiciji commedie dell’arte z duhovitimi dialogi in songi. Z odlično igralsko in glasbeno ekipo.
Pegula je člouk, ka razmišlja strašno malo,
najrajši ne bi mislu neč, če bi se dalo,
pegula je člouk, ka si je napravu škuodu
že s tem, da je na svetu, že s tem, da se je rodu …
pegula jst, pegula ti, pegule smo usi …
In naj živijo pegule! Na njih ta svet stoji!
Iztok Mlakar
Igrajo: Iztok Mlakar, Vesna Pernarčič/Marjuta Slamič, Urška Taufer, Peter Harl, Ilija Ota
Glasba v živo: David Šuligoj, Roman Kobal, Matjaž Švagelj
Režija: Vito Taufer
Produkcija: Avditorij Portorož – Portorose

Povezava do originalnega članka

Predstavitev otroške pesniške zbirke Ko mal'ca jezik kaže
2025-04-01 18:00 | Viteška dvorana Pokrajinskega muzeja Maribor
Vabljeni ste, da se ob izidu nove pesniške slikanice KO MAL’CA JEZIK KAŽE pridružite duhovitemu pogovoru z avtorico Alenko Bervar, ilustratorko Veri Kovačević in urednico Nevenko Richter Peče.
Srečanje bo v torek, 1. 4. 2025, ob 18. uri v Viteški dvorani Pokrajinskega muzeja v Mariboru.
Prvoaprilskemu popoldnevu bo dodal prav poseben čar tudi kulturni program.
Nastopili bodo otroški pevski zbor osnovne šole Prežihovega Voranca Maribor pod vodstvom prof. Jasmine Petek, na klavirju jih bo spremljala Maja Brvar, na bobne bo zaigral Klemen Brvar. Prisotne bosta pozdravila mlada Lea Kotolenko in Žan Kotolenko s kitaro.
Pesniška slikanica KO MAL’CA JEZIK KAŽE prinaša razigrane rime, nagajive like in male življenjske modrosti, ki bodo razveselile tako otroke kot odrasle. S prebiranjem teh pesmic vstopite v svet zabavnih pripetljajev, kjer radovedna kura vtika kljun, sraka išče popolno pričesko, živali volijo župana in veverica speče preveč slastne piškote!

Ogled filma »Gaza: How to Survive a War Zone in pogovor«
2025-04-01 18:00 | PEKARNA MAGDALENSKE MREŽE
1. 4. 2025 ob 18.00, Pekarna Magdalenske mreže
Dnevi boja proti izraelskemu apartheidu

Ogled filma »Gaza: How to Survive a War Zone« in pogovor

V torek, 1. 4. 2025, te ob 18.00, v okviru dnevov boja proti izraelskemu apartheidu, vabimo v Pekarno Magdalenske mreže na ogled britanskega dokumentarnega filma Gaza: How to Survive a War Zone (rež. Jamie Roberts, Yousef Hammash, 2025, Hoyo Films, 59 min) in pogovor po njem.

Film skozi oči treh otrok in mlade ženske prikazuje vsakodnevno življenje v Gazi tekom izraelskega genocida. Trenutki normalnosti in upanja so prekinjeni z rednimi bombnimi napadi in vsesplošnim uničenjem.

Dokumentarec, ki je nastal po naročilu BBC-ja, je BBC zaradi pritiskov Izraela po nekaj dnevih umaknil z BBC iPlayerja.

Filmu bo sledil pogovor o medijskem poročanju o izraelskem genocidu nad palestinskim ljudstvom, cenzuri in strategijah boja in upanja.

Boj proti izraelskemu apartheidu je tesno povezan s širšimi boji za pravičnost, svobodo, enakost in dostojanstvo po vsem svetu. Izraelski genocid nad 2,3 milijona Palestincev na okupiranem in obleganem območju Gaze je svetu razkril brutalnost naseljenskega kolonializma, militariziranega kapitalizma in vpletenosti Zahoda v sistemsko zatiranje. Palestinski boj, ki ima korenine v več kot stoletju upiranja naselbinsko-kolonialnemu zatiranju, še naprej navdihuje gibanja proti rasni, staroselski, podnebni, spolni in gospodarski nepravičnosti. Preoblikovanje življenja onkraj zatiranja je revolucionarno dejanje. Omogoča nam, da ohranimo upanje, obnovimo svojo odločnost ter začrtamo prihodnost pravičnosti in osvoboditve.

Dogodek organiziramo Pekarna Magdalenske mreže, Slovenska filantropija in Amnesty International Slovenije.

Povezava do originalnega članka

Vse najboljše, ELVIS - Oto Pestner & Uroš Perić
2025-03-30 19:00 - 21:00 | Okolica / Mariborska cesta 26, 2352 Selnica ob Dravi
Doživite glasbeni spektakel, ki vas bo popeljal v zlata leta rock’n’rolla in obudil spomine na nepozabno zapuščino Elvisa Presleya. Elvis, vse najboljše in hvala!
Vsi vemo, da je Elvis še vedno živ in da bodo njegove pesmi za vekomaj zapisane v naših srcih. 8. januarja 2025 bi Kralj praznoval svoj 90. rojstni dan, zato vas vabimo, da v družbi Ota Pestnerja in Uroša Perića skupaj praznujemo ob nepozabnih melodijah in hitih kot so “Can’t Help Falling in Love”, “Suspicious Minds”, “In the Ghetto”, “Hound Dog” in drugih …
Oto in Uroš sta velika oboževalca Elvisa. Pestner je Kralju v spomin posnel dvojni album z naslovom “Spomini na Elvisa”, kjer je predstavil Elvisove najlepše pesmi v originalu ter v slovenski verziji. Govori se tudi, da sta Elvis in Oto v sorodu, o čemer boste več izvedeli na koncertu.
Prav tako je Elvis tisti, ki je Uroša navdušil nad igranjem klavirja. Čeprav je Elvis Kralj rock’n’rolla, so njegove pesmi čudovite tudi v bolj jazzovski izvedbi, predvsem, če za aranžmaji stoji virtuoz, pevec in pianist, ki s svojim markantnim glasom in širokim karizmatičnim nasmehom navdušuje poslušalce po celem svetu.
Povezava do originalnega članka

Koncert Paul Grem
2025-03-29 20:00 - 23:00 | paul-grem-visit-maribor-pohorje-slovenia-slovenija-1
Koncert skupine Paul Grem v KGB-ju 29.3.2025.
Vabljeni na koncert skupine PAUL GREM!
Brata Mitja in Marko Stropnik, Andrej Rot, Dušan Sagadin Duco ter Patrik Grbac prihajajo iz različnih glasbenih voda (Tinkara Kovač, Rudi & the cool vibes, Matjaž Jelen band, Ptice,Špičikuc Orchestra, Danilo Kocjančič Friends, Bluesback …). Združeni v skupino Paul Grem se izražajo s preprostimi, surovimi melodijami, kitarskimi solažami in brutalno življenjskimi ter osebno izpovednimi besedili. Po njihovih žilah teče blues, country in rock s primesmi popa. Konec leta 2022 so izdali njihov prvi album Luč preteklosti. Med njimi sta skladbi Omama ter Hladen dan, ki sta bili med 50 najbolj predvajanimi skladbami na Valu 202. Tudi na Radiu SI se od izdaje albuma vsako leto znajdejo na lestvici najbolj med predvajanimi slovenskimi izvajalci.
Člani skupine:

Dušan Sagadin Duco – Vokal & kitara
Marko Stropnik – Kitara
Andrej Rot – Kitara
Patrik Grbac – Bas
Mitja Stropnik – Bobni

Ne zamudite – pridite, poslušajte, začutite!
Povezava do originalnega članka

Koncert Paul Grem
2025-03-29 20:00 - 23:00 | Koncert Paul Grem

Ukročena Trmoglavka
2025-03-29 20:00 - 21:00 | Maribor center / Narodni dom Maribor
Najbolj nora komedija zmešnjav

2 igralca, 37 likov in Marjan
Pripravljeni na noro gledališko dogodivščino, polno smeha, napetosti in preobratov? Dva snubca, eno dekle in trmoglavka, ki zmeša vse načrte.
Pridružite se najbolj nori komediji, kjer vas čakajo ljubezenski zapleti, preobleke in neskončne zmešnjave. Večer bo poln glasbe, petja in smeha, v svetu, kjer nič ni tako, kot se zdi.
Opozorilo: smeh je zagotovljen! Ukročena trmoglavka vas bo presenetila v povsem novi preobleki!
Vstopnica: 18 EUR

Igrata: Tadej Pišek in Jernej Čampelj
Glasba: Marjan Peternel
Režija: Tatjana Peršu
Produkcija: Zavod GODOT in Zavod VELIKI UP
Organizator: Narodni dom Maribor

Povezava do originalnega članka

HARFA 20. STOLETJA
2025-03-29 19:00 | Maribor center / Sodni stolp, Pristan 8, 2000 Maribor
Koncert Leto Križanič Žorž
Leto Križanič Žorž (2001) sodi med najprodornejše mlade harfistke, kar potrjuje impresivna zbirka nagrad in priznanj – med njimi kar 17 prvih mest na državnih in mednarodnih tekmovanjih. Od leta 2012 je osvojila vsa državna tekmovanja TEMSIG, trikrat z osvojenimi 100 točkami in vsakokrat s posebnimi priznanji za najboljše izvedbe.
Leta 2024 je znova dokazala svojo virtuoznost, ko je s prvim mestom in priznanji za najboljšo izvedbo skladbe slovenskega avtorja utrdila sloves najboljše harfistke svoje generacije.

Povezava do originalnega članka

KREATIVNICA - Medgeneracijska delavnica ročnih del
2025-03-29 10:00 - 12:00 | Maribor center / Grajska kavarna, vhod s Trga svobode
KREATIVNICA – Medgeneracijska delavnica ročnih del
Na ustvarjalnih delavnicah, namenjenih vsem starostnim skupinam, bomo obujali znanje ročnih del, spoznavali nove tehnike in se mojstrili v kreativnem izražanju.
Na začetnem srečanju bomo izdelovali rože iz blaga. Delavnico bo vodila Nina Logar, ustvarjalka blagovne znamke recikliranih oblačil Ninarozina.

Povezava do originalnega članka

JAZZelnica: Nina Strnad Jazz Band
2025-03-28 20:00 - 22:00 | Okolica / Mariborska cesta 26, 2352 Selnica ob Dravi
Jazz koncert
Nina Strnad, ena najbolj suverenih in priznanih vokalistk resne glasbe pri nas, se po več kot dvajsetletni karieri in številnih uspehih na tujih ter domačih odrih širši javnosti predstavlja z avtorsko glasbo.
Njena glasba čutno in iskreno opisuje osebno zgodbo odraščanja od mladega dekleta, ki jo je želja, da bi z glasbo osvojila svet, peljala v tujino, do zrele ženske, ki je skozi ustvarjanje našla sebe in svoje mesto na domačih tleh.
Nastopajoči:

Nina Strnad – vokal,
Jaka Kopač – alt saksofon,
Tomaž Gajšt – trobenta,
Kristijan Krajnčan – bobni,
Blaž Jurjevčič – klavir,
Jošt Lampret – kontrabas.

Povezava do originalnega članka

IZŠTEKANI NIET – V bližini ljudi
2025-03-28 20:00 - 22:00 | Maribor center / Narodni dom Maribor
Koncert v Narodnem domu
Niet z godalnim kvartetom Vijolice in klaviaturistom Blažem Avsenikom prinašajo koncertno poslastico v sklopu turneje V bližini ljudi.
Ob 40. obletnici delovanja bodo oživeli svoj akustični program iz projekta Izštekani na Valu 202, združili stare uspešnice in predstavili osem novih skladb, vključno s pesmijo V bližini ljudi. Ne zamudite glasbenega potovanja skozi preteklost in sedanjost legendarne skupine.
Vstopnice:

22 EUR v predprodaji
26 EUR na dan koncerta

Povezava do originalnega članka

Smrt in mleko
2025-03-28 20:00 | IntimniOder.GT22
IntimniOder.GT22

Smrt in mleko je. Je predstava. Je avtorski projekt in je kolektivno delo skupine, ki preko zgodb, podob in ubadanja s samim seboj raziskuje odnos do začetkov, koncev in vsega, kar smo pustili za sabo.

Avtorski kolektiv: Luka Piletič, Rok Kravanja, Tilen Kožamelj, Zoran Petrovič, Tončica Knez
Produkcija: Moment, Hiša otrok in umetnosti
Vstopnice: 8 / 5 / 0 EUR, https://moment.si/samopostrezna/
Več informacij o predstavi TUKAJ.

Povezava do originalnega članka
